Siesa, nóg 'n skokkende Bok-vertoning! | Maroela Media
Ja, ons weet dit al lankal, maar steeds klou 'n mens maar vas aan strooihalms, hoop jy dat die spelers na 'n hoër rat kan oorskakel en die geleenthede kan aangryp.
Die Wallabies het die toetswedstryd in die Rugbykampioenskap Saterdag in Brisbane met 23-18 gewen nadat die Bokke rustyd met 18-17 voor was. Suid-Afrika kon in die tweede helfte geen punte aanteken nie.
Was dit die spook van Brisbane wat steeds geloop het?
Nee! Dit was bloot die onbeholpenheid van die Bokke. Uit en gedaan.
Kom ons begin heel voor. Toe David Pocock en Israel Folau hulle voor die afskop onttrek het, moes die skaal in die Bokke se guns geswaai het. Of so het ons altans gehoop.
Toe die ysterslot Adam Coleman ook moes onttrek, het ons die hande begin vryf.
Maar soveel van kleitrap soos die Bokke aangevang het, is daar lanklaas gesien.
Hanteerfoute, swak besluitneming, soms powere skrumwerk, 'n gebrek aan ondernemingsgees en selfvertroue was aan die orde van die dag.
Ja, die bal was glad vanweë die gladde speeloppervlak. Maar ai, dis tog immers die land se beste spelers, hoogsbetaalde beroepspelers wat daagliks agt tot tien uur op die oefenveld deurbring.
Kom ons aanvaar dit maar, daar is nie meer genoeg vaardige spelers om 'n verskil te maak nie.
Daar is vooraf baie gepraat oor die impak van die plaasvervangersbank sou maak, maar daar het dadels van gekom.
Reeds toe die Wallabies se Michael Hooper vroeg in die eerste helfte 'n drie gedruk, het die waarskuligte begin brand.
Hoekom spring die Bokke so stadig uit wegspringblokke weg?
En toe die haker Bongi Mbonambi kort voor rustyd naby die Springbokke se doellyn die bal oor al sy springers se koppe gegooi het vir nog 'n skinkborddrie, was die slag geslaan.
Wie se besluit was dit? Die kaptein, Siya Kolisi s'n? of was dit Franco Mostert?
Nee, dis eenvoudig nie goed genoeg nie. Maar wat kan daaraan gedoen word?
Nou wag die All Blacks in Wellington.
Kan ons hulle klop?
Droom gerus voort.
Australië 23 (17): Drieë: Michael Hooper, Matt Toomua. Doelskoppe: Toomua (2). Strafdoele: Toomua (2), Reece Hodge.
Suid-Afrika: 18 (18): Drieë: Makazole Mapimpi, Bongo Mbonambi. Doelskop: Elton Jantjies. Strafdoele: Jantjies (2).
Curriebeker-volpunte vir Goue Leeus, Blou Bulle
Nie die wedstryd gesien nie maar ek verneem Kolisi en Mapimpi was die enigste ligpunte. Willie blykbaar hoeveel keer die bal aangeslaan. Rassie nou 3 uit 7, reeds meer verloor in 'n half-jaar as wat AC in 'n hele jaar verloor het. Sekerlik een van die swakste Bok-afrigters ooit.
Ek het van die begin af gese al maak hulle vir Rassie Erasmus die nuwe bok afrigter gaan dit nie SA Rugby regruk nie, die Springbok is dood en begrawe.
Eintlik het die bontebokke goed gespeel om met minder dat as 30 te verloor maar dan was daai Aussies se spel hondsleg. Maar hoe was Die Ellende, Jantjies en Mbonambi…. o ja moet nie vergeet van Kolbe op heelagter nie. Eerste meer wat hy die Val hanteer toe druk die Aussies amper. Wat 'n grap. Hele span het kwota oor hul geskryf.
Die Springbokke kan maar net nie hul wegwedstryde wen nie en soos dinge nou lyk, gaan hulle nog so twee tuiswedstryde ook verloor. Wat ' n grap gaan dit nie wees nie. Ek sal graag wil hoor wat die kwotavoorstanders te sê het.
Ek het die laaste 15min gesien en is oortuig dat daar geen fut, trots of liefde vir hulle spel of die nasionale kleure oor was nie… Dit het lyk soos 'n spieël vir Suid-Afrika as geheel.